Μελίνα Κανά

Η Μελίνα Κανά (πραγματικό όνομα: Μαρία Κανατά, Θεσσαλονίκη, 29 Μαΐου 1966)Μελίνα Κανά είναι Ελληνίδα τραγουδίστρια.

 Βιογραφία 
Γεννήθηκε και μεγάλωσε στη Θεσσαλονίκη. Σπούδασε φιλολογία στο Αριστοτέλειο Πανεπιστήμιο Θεσσαλονίκης, απ’ όπου πήρε το πτυχίο της. Με το τραγούδι άρχισε να ασχολείται από τα φοιτητικά της χρόνια. Το 1987 εμφανίστηκε στο Πλατώ της Θεσσαλονίκης, μία συνεργασία που κράτησε τέσσερα χρόνια. Την περίοδο αυτή γνωρίστηκε με τον συνθέτη Σταύρο Κουγιουμτζή και συνεργάστηκε μαζί του. Υπήρξε μαθήτρια του Νίκου Μαμαγκάκη και το καλοκαίρι του 1989 συμμετείχε στις καλοκαιρινές συναυλίες του Νίκου Παπάζογλου. Την περίοδο αυτή γνωρίστηκε με τον Σωκράτη Μάλαμα και αργότερα η γνωριμία αυτή εξελίχθηκε σε μια επιτυχημένη επαγγελματική συνεργασία αφού η Μελίνα Κανά έγινε ευρύτερα γνωστή με το τραγούδι Να βάλω τα μεταξωτά του Σωκράτη Μάλαμα. Προηγήθηκε η πρώτη της δισκογραφική παρουσία, το 1991, στο δίσκο Μυστικά Τραγούδια σε μουσική του Νίκου Μαμαγκάκη και στίχους του Μιχάλη ΓκανάΔίφωνο, τεύχος 1, Οκτώβριος 1995.

Συνεργάστηκε σε ζωντανές εμφανίσεις με τους Νίκο Παπάζογλου, Νίκο Ξυδάκη, Σωκράτη Μάλαμα, Θανάση Παπακωνσταντίνου, Διονύση Σαββόπουλο, Γιώργο Νταλάρα, Σταύρο Κουγιουμτζή, Χαρούλα Αλεξίου, Ελένη Τσαλιγοπούλου, Μανώλη Ρασούλη κ.α'. Επίσης, συμμετείχε σε πολυάριθμες περιοδείες στο εξωτερικό και κυρίως στη Γερμανία, το Βέλγιο, την Αμερική και την Ιταλία.

Είναι η μεγαλύτερη αδερφή της Λιζέτας Καλημέρη.

 Δισκογραφία 
 Έτος  Τίτλος  Αριθμός καταλόγου  Πληροφορίες 1991  Μυστικά Τραγούδια  Lyra 4580 LP  Μουσική Νίκου Μαμαγκάκη, στίχοι Μιχάλη Γκανά. Οκτώ τραγούδια με τη Μελίνα Κανά και τρία με τον Δημήτρη Ζερβουδάκη. 1991  Παραμύθια  Lyra 4597 LP  Ο δεύτερος δίσκος του Σωκράτη Μάλαμα, όπου συμμετέχουν η Μελίνα Κανά, ο Νίκος Παπάζογλου και η Όλγα Δαραινίτη. 1991  Πάμε Τσάρκα  Lyra 4609 LP-CD  12 τραγούδια για τη Θεσσαλονίκη με τους Γλυκερία, Μελίνα Κανά, Κώστα Μακεδόνα, Μαριώ, Μανώλη Μητσιά και Γιώργο Χατζηνάσιο. 1992  Της Μέρας Και Της Νύχτας  Lyra 4654 LP-CD  Η Μελίνα Κανά σε τραγούδια γραμμένα από τον Σωκράτη Μάλαμα. Στα μισά τραγούδια οι στίχοι είναι του Γιάννη Τσατσόπουλου. 1993  Πυρκαγιά Με Πυρκαγιά  Lyra 4740 LP-CD  Δίσκος του Βασίλη Παϊτέρη, σε ενορχήστρωση Γιώργου Ανδρέου. Συμμετέχουν, με ένα τραγούδι ο καθένας, η Μελίνα Κανά, ο Γιώργος Νταλάρας και η Ελευθερία Αρβανιτάκη. 1994  Από Όνειρο Σε Όνειρο  WEA 996215 LP-CD  Ο τέταρτος δίσκος του Πέτρου Δουρδουμπάκη, με συμμετοχές του Κώστα Παυλίδη (1), της Μελίνας Κανά (3) και της Κάτιας Παπαδοπούλου (1).  1994  Αίγλη 10 Χρόνια Μετά  Lyra 4764 LP-CD  Δίσκος με τραγούδια του Βασίλη Τσιτσάνη, ηχογραφημένος ζωντανά στο κέντρο Αίγλη της Θεσσαλονίκης. Με τους: Μελίνα Κανά, Μαριώ, Παντελή Χατζηκυριάκο, Γιάννη Αλεξανδρή, Θανάση Χαλκιά. 1994  Των Αθανάτων  Minos 80429 LP-CD  Πολυσυλλεκτικός δίσκος με συνδετικό κρίκο την Κύπρο. Περιέχει τραγούδια των Δημήτρη Λάγιου, Κούλη Θεοδώρου, Μιχάλη Χριστοδουλίδη. Τραγουδά ο Γιώργος Νταλάρας και οι Δώρος Δημοσθένους, Μελίνα Κανά, Δημήτρης Λάγιος, Κούλης Θεοδώρου και η Χορωδία Διάστασης από την Κύπρο. 1994  Το Μέλι Των Γκρεμών  Lyra 4779 LP-CD  Δίσκος του Νίκου Ξυδάκη, σε μουσική δική του και με στίχους του Θοδωρή Γκόνη. Ερμηνεύει ο ίδιος και από ένα τραγούδι λένε οι: Ελευθερία Αρβανιτάκη, Δώρα Μασκλαβάνου και Μελίνα Κανά.  1995  Αρώματα Αντί Για Ναφθαλίνη  Lyra 4793 LP-CD  Προσωπικός δίσκος της Μελίνας Κανά, σε μουσική του Θοδωρή Παπαδόπουλου και Θανάση Παντελή και στίχους της Ανθούλας Αθανασιάδου και του Δημήτρη Βαρνάβα. 1995  Στην Ανδρομέδα Και Στη Γη  Lyra 4799 LP-CD  Ο δεύτερος δίσκος του Θανάση Παπακωνσταντίνου, σε δικούς του στίχους και μουσική. Τραγούδησε ο ίδιος, ο Σωκράτης Μάλαμας (3) και η Μελίνα Κανά (2). Στις δεύτερες φωνές επίσης η Κανά και ο Μάλαμας. 1995  Σωκράτης Μάλαμας  Lyra 4845 LP-CD  Στίχοι (εκτός από δύο), μουσική, ερμηνεία του Σωκράτη Μάλαμα. Η Μελίνα Κανά στο Ανάβω Μια Φωτιά και στις δεύτερες φωνές. 1996  Της Αγάπης Γερακάρης  Lyra 4856 CD  Με τραγούδια του Θανάση Παπακωνσταντίνου. 1997  Γενναίοι Έρωτες  Lyra 4896 CD  Σε μουσική του Στάμου Σέμση και στίχους του Μιχάλη Μπουρμπούλη. 1998  Λάφυρα  Lyra 4919 CD  Του Θανάση Παπακωνσταντίνου με τη συμμετοχή των Ashkhabad από το Τουρκμενιστάν. 2000  Ο Φύλακας κι ο Βασιλιάς  Lyra 4970 CD  Άλμπουμ του Σωκράτη Μάλαμα. Συμμετέχουν ο Μανώλης Λιδάκης και η Μελίνα Κανά. 2000  Portrait  Network Medien 35404  Συλλογή τραγουδιών που ερμήνευσε η Μελίνα Κανά. 2001  Μελίνα Κανά  Lyra 4991 CD   2002  Βασίλης Τσιτσάνης  Lyra 4764 CD  Ζωντανή ηχογράφηση με τη Μαριώ, τη Μελίνα Κανά κ.ά. 2003  Τραγούδια Για Τη Μελίνα  Alpha Records 2081  Μουσική: Νίκος Μαμαγκάκης. 2003  Ζωντανή Ηχογράφηση Από Το Γυάλινο Μουσικό Θέατρο  Lyra 980116-0   Νίκος Ξυδάκης. Συμμετέχουν: Ελευθερία Αρβανιτάκη, Παντελής Θαλασσινός, Μελίνα Κανά, Ανδρέας Καρακότας, Σωκράτης Μάλαμας, Νίκος Πορτοκάλογλου, Ελένη Τσαλιγοπούλου κ.ά.  2003  Φέγγει Αλλιώτικα  Sony Music 514739-2  2003  Άρνηση / Αρτέμιδα  Αμοργός SAMPCS 13497  CD single. Μουσική: Θοδωρής Παπαδόπουλος. Στίχοι: Σμαρώ Παπαδοπούλου.  2004  Juke Box  Ακτή 519152-2   2005  Του Μάγου Τα Παιχνίδια  Libra Music 036-2  Μουσική και στίχοι: Μανώλης Γαλιάτσος. Δύο μελοποιημένα ποιήματα των Κώστα Καρυωτάκη και Ρώμου Φιλύρα. Φωνές: Δημήτρης Ζερβουδάκης, Μελίνα Κανά, Γιώτα Νέγκα, Μαρία Σπυροπούλου. 2006  Της Καρδιάς Τα Βήματα  Lyra 1092 CD  Μουσική: Χρήστος Νικολόπουλος. 2008  Παρέα Με Τους Φίλους Μου  Lyra 3401176598   2009  Μόνο Κόκκινο  Lyra 3401176827  Μουσική: Παντελής Θαλασσινός. 2009  Γέλα, Ψυχή Μου  Δίφωνο 1602154  Συλλογή τραγουδιών με τη Μελίνα Κανά.  2010  Πέρασμα  Lyra 3401177220  Μουσική: Σωκράτης Μάλαμας. Στίχοι: Άλκης Αλκαίος.  2013  Ετών 16   Χρωμοδιάσταση ΕΠΕ MLK 3203  Κίτρινα Ποδήλατα. Συμμετέχουν Μελίνα Κανά, Λαυρέντης Μαχαιρίτσας, Βασίλης Παπακωνσταντίνου, Μπάμπης Στόκας. 2014  Μαζί  Feelgood Records  Ζωντανές ηχογραφήσεις με την Ελένη Τσαλιγοπούλου και τη Μελίνα Κανά. 2014  Μελίνα Κανά & Ο Γόης Του Θησείου  Πολύτροπον 5205105000787  

 Παραπομπές 

 Εξωτερικοί σύνδεσμοι 

 Μελίνα Κανά: "Τραγουδώ τις ανθρώπινες αξίες και τα συναισθήματα" Συνέντευξη

Κατηγορία:Ελληνίδες τραγουδίστριες